**Хемија 7.разред**

**ОШ „ Нада Поповић ”**

**Материјал и задаци за период од 18.5 – 22.5.2020.**

Драги ђаци,

Као што сам обећала, сада ћу вам дати један пример теста како бисте се још боље припремили за онај који радите следеће недеље. Тест обухвата целу пету област са лекцијама: **Хемијске реакције; Хемијске једначине; Закон одржања масе; Закон сталних масених односа; Количина супстанце. Мол. Моларна маса; Израчунавања у хемији.** Све лекције можете учити из материјала који сам вам ја постављала на сајт школе, а наравно да можете и да треба да допуњујете знање и садржајем из уџбеника и из других извора. Поново урадите све примере које сте имали за домаћи задатак. Договорили смо се да тест имате следеће недеље, у уторак 26.5.2020. О времену израде теста ћу вас обавестити преко разредних старешина, у току ове недеље. Очекујте да то буде кратко и ограничено, како бисмо добили што реалнију и објективнију слику. **Тест који ћу вам сада поставити служи да додатно вежбате и да ме питате уколико имате евентуалних нејасноћа или потешкоћа. Урађен тест не треба да ми шаљете на мејл.**

**Пример теста**

**1. Шта су реактанти, а шта реакциони производи?**

**2. Наведи две реакције анализе и две реакције синтезе.**

**3. Колико грама амонијака настаје сједињавањем 28 грама азота са 6 грама водоника?**

**4. Напиши исправну једначину хемијске реакције. Колико износи збир свих коефицијената у датој једначини?**

**Ca + O CaO**

**5. У реакцији кисеоника и азота добија се једињење петовалентног азота и кисеоника. Састави једначину ове хемијске реакције и до краја је изједначи.**

**6. Одреди однос маса елемената у следећим једињењима. Користи податке из ПСЕ.**

**а) SO2  б) CaCO3  в) Na2O**

**7. Шта је Авогадров број и колико износи?**

**8. Напиши молекулске формуле и израчунај моларну масу за:**

**а) једињење кисеоника и четворовалентног угљеника**

**б) једињење кисеоника и тровалентног азота**

**9. Колико грама K2SO4  треба одмерити да би се у тој маси налазило 3 мола ове супстанце?**

**10. Састави једначину синтезе калцијум-оксида (СаО) из одговарајућих елемената и израчунај масу калцијума која је потребна да би у реакцији са кисеоником настало 4 мола СаО.**

**Наставница Миљана Дубовац**